Muzqaymoq haqida haqiqat va afsonalar » Daxshat.Tv- Biz bilan barchasi daxshat ! I Tas-ix\nMuzqaymoq haqida haqiqat va afsonalar\nМузқаймоқни хуш кўрмайдиган боланинг ўзи бўлмаса керак. Баъзи ота-оналар болалари шамоллаб қолмаслиги ва тишлари оғриб қолмаслиги учун музқаймоқ бермайдилар. Музқаймоқни аёллар ҳам қоматлари бузилишидан қўрқиб кам истеъмол қиладилар. Аммо врачлар айтишига кўра музқаймоқнинг зарари бор йўғи афсона экан. Музқаймоқ томоққа ва тишларга зарар етказмайди.\nМузқаймоқ ҳақидаги афсона №1. У фақат семиртиради, фойдаси эса умуман йўқ.\nСиз табиий музқаймоқни тонналаб есангизгина семириб кетасиз. Бундан ташқари парҳездагилар ва семиришдан азият чекаётганлар учун музқаймоқ тақиқланган эмас. Асосийси уни муқобиллаштирилган озуқангизнинг бир қисмига айлантириш кифоя. Масалан, музқаймоқ егингиз келса, бугунги қатиқдан воз кечинг. Музқаймоқ эса фойдали, жуда! Биринчи навбвтда унда тўлиқ оқсиллар, суягимиз учун керакли кальций, мускул ва тўқималаримиз учун зарур фосфор, кўплаб витаминлар, жумладан инфекциялар билан курашда иммунитет оширувчи витамин А бор.\nШундай музқаймоқлар борки, уларнинг таркибида ёғ умуман йўқ. Жумладан : мева-резаворли, хушбўй, шарбат, мевали муз. Уларнинг асоси - мева-резаворли хомашё ёки янги ёки қуритилган мева, резавор, шарбат, қиём қўшилган шакарли сироп. Бунинг устига ҳарбир музқаймоқ ўрамида калориялар кўрсатилиши парҳез назоратини енгиллаштиради.\nҲамма ишлаб чиқарувчилар ҳам музқаймоқ сифати ҳақида қайғуравермайдилар. Кўпинча углеводлар ортиқча бўлади (ванил ва шакар ҳисобига), маргарин ҳам қўшишлари мумкин (юқорироқ ҳароратда музқаймоқ шаклини йўқотмаслиги учун) ва бошқалар. Айнан шулар семиришга сабаб бўлади, яхшиямки музқаймоқ камдан-кам кунига бир мартадан ортиқ ейилади. Агар ҳар бир овқатдан кейин есангиз яхшигина қоринбой бўлиб оласиз.\nБизнинг хулоса: ёлғон, ширинликни меъёрида есангиз албатта.\nМузқаймоқ ҳақидаги афсона №2. Энг мазали ва сифатли маҳсулот сутдан эмас, қаймоқдан қилинади.\nМазасидан музқаймоқ сутдан ёки қаймоқдан қилинганини ажратиб бўлмайди. бунинг устига қаймоқ жуда ёҳли сут маҳсулот холос. Айнан сут ҳар қандай музқаймоқнинг асосидир. Ишлаб чиқарувчининг вазифаси керакли ёғлиликдаги маҳсулотни тайёрлаш. Масалан, пломбир 12-15% ёғликка эга бўлиши керак. Бунга эришиш учун турли ёғ манбалари - қаймоқ, сариёғ, сувсизлантирилган сут ёғидан фойдаланадилар. Сифатли музқаймоқ - стандарт талабларига жавоб берадиган музқаймоқ. Масалан, ДСТ4733:2007 "Сутли музқаймоқ, пломбир, қаймқоли. Умумий техник шартлари"да ёзилитшича, бу турдаги музқаймоқларда ўсимлик ёғи бўлиши мумкин эмас.\nБизнинг хулоса: Асосийси - музқаймоқ тайёрлаш қоидалари бузилмаслиги керак.\nМузқаймоқ ҳақидаги афсона №3. Музқаймоқ билан томоқни чиниқтириш мумкин.\nБунинг ҳеч бир-бирига боғлиқ жойи йўқ. Музқаймоқ билан томоқни чиниқтириб бўлмайди, аксинча иссиқ кунда музқаймоққа зўр барилса, "ичкари" ва "ташқаридаги харорат фарқи томоқ оғриғига олиб келиши мумкин.\nБизнинг хулоса: ёлғон, бунинг устига хавфли.\nМузқаймоқ ҳақидаги афсона №4. Диабетиклар ейиши тақиқланган.\nБугунги кунда технологлар диабетикларни ҳам унутаётганлари йўқ. Ёғлилиги ва ширалилиги турлича маҳсулотлар ишлаб чиқарилмоқда. Масалан, "Диетическое мороженое". Диабетиклар учун музқаймоқларга қўйилган шартлар ДСТларда ҳам кўрсатилган. У ерда бундай музқаймоқларга махсус белги қўйилиши талаб қилинган, унинг таркибида шакар бўлмаслиги керак. 2-3 ой сақлаш мумкин. Аммо ростини айтганда. Ўзбекистон расталарида бундай музқаймоқларни топиш қийинроқ.\nБизнинг хулоса: ёлғон, аммо диабетиклар учун музқаймоқлар Ўзбекистонда камроқ.\nМузқаймоқ ҳақидаги афсона №5. Музқаймоқ ширин бўлиши керак.\nДунёда аллақачон саримсоқ, гўшт ва ҳатто саккизоёқ сиёҳи таъмли музқаймоқлар сотилмоқда. Биз музқаймоқ ширин десртлигига кўникиб қолган бўлсакда, бу сўз билан кўпиртирилган ширасиз маҳсулотлар асосида тайёрланган таомларни ҳам аташ мумкин. агар ишлаб чиқарувчи ўз маҳсулотини Ўздавстандартда тасдиқлатиб, ҳужжатларда сифат стандартлари кўрсатилса, бу маҳсулот ҳақиқий музқаймоқ ҳисобланади.\nМузқаймоқ ҳақидаги афсона №6. Уч ёшгача бўлган болалар ейиши мумкин эмас.\nАгар болангиз сиз берган ҳар қандай овқатни енгил хазм қилса, бунда ҳеч қандай муаммо йўқ. Аммо бир томони бор: 6 ёшгача бўлган болалар иммунитети жуда куч билан ишлайди ва совуқ унга зарар келтириши мумкин. Шунинг учун болаларга эриган музқаймоқ бериш мақсадга мувофиқ. Унга мураббо ёки шунга ўхшаш бирор нарса қўшиб берилса, янада яхши. Албатта бу гапларнинг ҳаммаси табиий музқаймоққа тааллуқли.\nБугунги кунда дўконларда кўплаб классик музқаймоқлар - ҳеч қанда ймева қўшилмаган сутли, қаймоқли, пломбир тавсия этадилар. Е-ингридиентсиз музқаймоқлар ҳам бор. Уни катталар ҳам болалар ҳам бирдай қўрқмасдан истеъмол қилиши мумкин.\nБизнинг хулоса: Ёлғон, аммо масалага эҳтиёткорлик билан ёндашиш керак.\nМузқаймоқ ҳақидаги афсона №7. У кариесга олиб келади.\nКўпинча музқаймоқ еганларида ёқимсиз ҳис туядиганлар шундай ўйлашади. Аслида бу одамнинг тишларида муаммо борлигини кўрсатади. Музқаймоқ бошқа муаммо келтириб чиқариши мумкин - агар иссиқ овқат, чой ёки кофедан кейин дарҳол музқаймоқ ейилса, тиш эмалида дарзлар пайдо бўлади. Музқаймоқ кариес келтириб чиқариш эҳтимоли эса, жуда кам, чунки у дарҳол ютилади, оғизда кўп турмайди. Бу жиҳатдан конфетлар зарарлироқ, улар узоқ сўрилади ва тишларга ёпишади ва кариесга олиб келиши мумкин.\nБизнинг хулоса: ёлғон. Рост бўлса ҳам жуда оз эҳтимолли.\nДўстлар, хулоса қилиб, шуни айтишимиз мумкин-ки, ҳамма нарса меъёрда бўлиши керак. Баъзи бир қоидаларга риоя қилган ҳолда иссиқ кунда жонимизга оро кирадиган бу ширинликдан ўзингизни ва фарзандларингизни маҳрум этманг. Саломат бўлинг.\n"Мажнун" фильми уч тилда катта экранларга чиқади


Витсель: Бельгия тарих яратди\n7 июль, 2018, 14:15\nБельгия терма жамоаси ярим ҳимоячиси Аксель Витсель кеча ЖЧ-2018нинг чорак финалида Бразилия (2:1) устидан қозонилган ғалабадан сўнг ўз фикрларини билдириб ўтди.\n“Бугун биз тарих яратдик. Бу унутилмас лаҳзалар. Чунки биз ярим финалга шунчаки чиқмадик, биз Бразилияни ютиб чиқдик. Шундай бахтлимизки, ҳалигача қандай ишни амалга оширганимизга ўзиммиз ҳам ишонмаяпмиз.\nҒалабамизнинг сири нимада дейсизми? Биз бугун ўта тартибли ўйин кўрсатдик, айниқса ҳимояда.\nКевин Де Брёйне жаҳон чемпионатининг энг яхши футболчиси бўлиши мумкинки? Албатта, бунинг учун унда ҳамма нарса етарли”, - дейди Витсель.\nЭслатиб ўтамиз, Бельгия терма жамоаси 10 июль куни мусобақанинг ярим финалида Францияга қарши баҳс юритади.


Суратларда Ватан жилоси – Сурхон тонги\nБош саҳифа / Таълим / Суратларда Ватан жилоси\nЯнвар 18, 2019\tТаълим Изоҳ қолдириш 818 Кўрилди\nТермиз шаҳридаги “Ёшлар маркази”да “Миллий армиямиз — тинчлигимиз посбони” мавзусида болалар ижодий кўргазмаси ташкил этилди. Кўргазмада тасвирий ва амалий санъат тўгаракларининг аъзолари ижодидан намуналар қўйилган.\nТурли эртак қаҳрамонлари кўринишидаги юмшоқ ўйинчоқлар, мунчоқдан тизилган дарахт ва гуллар, она табиат мазаралари, ватанимиз кенгликлари ва осмонўпар бинолари ёшлар нигоҳида қанчалар бетакрор ва гўзал кўринишда суратларда акс этганини қатнашчилар катта завқ билан томоша қилдилар.\n— “Ёшлар маркази” қошидаги тўгаракларга фарзандларимни ёзги таътилда олиб келган эдим, — дейди Сожида Тўранова. — Ярим йилдан ошаяптики, ҳали ҳамон бу ерга келишни канда қилганимиз йўқ. Ўғилларим Асилбек ва Абдурасулхонлар рассомчилик, компьютер саводхонлиги ва инглиз тили, қизим Жасмина эса амалий санъат тўгарагига қатнашади.\n— Бу кўргазма болаларни Ватанга, оилага бўлган муҳаббатини оширади, — дейди тасвирий санъат тўгараги раҳбари Турсунпўлат Ўроқов. — Кўргазмада ўз ижодий ишлари билан иштирок этаётган болаларнинг кўзларидаги қувончни кўринг. Улар катта иш қилгандек ғурурланишаётир. Мана шу иштиёқ ва ҳаракатни тўғри йўналтирарканмиз, албатта, эртанги кунда ватан корига ярайдиган, жон-дили билан уни ҳимоя қиладиган фарзандлар етишиб чиқишига шубҳа йўқ.\nКўргазмада фаол иштирок этган бир гуруҳ ўқувчи-ёшлар фахрий ёрлиқ билан тақдирландилар.\nТэгларВатан миллий суратлар химоячилар\nОлдинги Тиланчилик – энди жиноят\nКейинги Ватан хизматига шайдир ЛОЧИНЛАР


1 февраль куни биринчи бўлиб қайси телеканал фаолият бошлаши маълум бўлди » Ўзбекистон янгиликлари – Zamin.uz\nБир неча кун олдин Ўзбекистонда 3 та янги телеканал иш бошлаши ҳақида хабар берган эдик.\n“Футбол ТВ”, “Караван ТВ” ҳамда “Zo’r TV” деб ном олган телеканаллар аллақачон лицензия олиб бўлган. Маълумотларга қараганда, “Футбол ТВ” “UzReport” телеканали қошида, “Караван ТВ” эса “MY5” телеканали қошида ташкил этилмоқда, деб ёзмоқда Қалампир.уз сайти.\nУч телеканал орасида биринчи бўлиб ўз ишини “Zo’r TV” бошлаши кутилмоқда. Анчадан буён теледастурларни суратга олиб келаётган телеканал эфирларини 1 февралдан бошлаш режалаштирилмоқда.\nТасдиқланмаган маълумотларга қараганда, телеканал “Водий садоси” радиоси ҳамда “Artel”, “Imzo” ширкатлари раҳбарияти муассислигида ташкил этилган.\nУзунқулоқ гапларга қараганда, Ўзбекистонда бир вақтлар фаолияти тугатилган хусусий телеканаллар ва журналлар ходимлари, телебошловчилар ва журналистлар “Zo’r TV”га ишга қабул қилинган. Асосан кўнгилочар кўрсатувларни эфирга узатишни режаллаштирган телеканалнинг бош режиссёрлик вазифаси эса хонанда Жаҳонгир Позилжоновга ишониб топширилган.\n00:10 “Ўзбекистон-24” телерадиоканалининг раҳбарияти тайинланди\n22:40 Ўзбекистонда 3 та янги телеканал иш бошлаш арафасида\n13:57 Евро-2016 ўйинларини UzReport TV орқали Ўзбекистондаги барча ҳудудларда кузатиш имкони пайдо бўлди


2016 йил Навоий вилоятида 47 минг 700 аҳолининг сув таъминотини яхшилаш белгиланган\n16:56 / 17.06.2016\nНавоий вилоятида аҳолини ичимлик суви билан таъминлаш ва сув иншоотларини реконструкция қилиш борасида кенг кўламли ишлар амалга оширилмоқда. Бу ҳақда “ЎзА” хабар бермоқда.\n– Жорий йилги инвестиция дастурига асосан 47 минг 700 аҳолининг сув таъминотини яхшилаш белгиланган, – дейди Навоий вилояти “Сувоқова” ишлаб чиқариш бошқармаси бош муҳандиси Зоҳид Ҳамроев. – Айни пайтда аҳоли ҳудудларини сув таъминоти тармоқларига улаш ишлари жадал олиб борилмоқда. Бу йил вилоятда 23 замонавий массив ҳамда 19 қишлоқда аҳолини тоза ичимлик суви билан таъминлаш режалаштирилган.\n2012-2013 йилларда Қизилтепа, Конимех, Кармана, Навбаҳор, Хатирчи туманлари марказларида умумий қиймати 19,9 миллион долларга тенг бўлган 2 янги сув тарқатиш иншооти қурилиб, 3 таси реконструкция қилинди. 152,1 километр сув қувурлари ётқизилиши натижасида 70 минг аҳолининг ичимлик сув таъминоти яхшиланди.\nЖорий йилда ҳам вилоятда 13,3 миллиард сўмлик иш бажарилиб, 133 километр ҳудудда сув қувурлари ётқизилиши режалаштирилган.


Кечки дастурхонга бекалар учун рецептлар\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Кечки дастурхонга бекалар учун рецептлар\t14:11, 26 сентябрь 2016\tАжойиб салат\nЗарур масаллиқлар: (4 кишилик) 300 гр. қайнатилган гўшт, 200 гр. консерваланган ёки қайнатилган фасол, 2 тадан помидор, кўкпиёз ва тузланган помидор, 1 та булғор қалампири, 2 бўлак саримсоқ пиёз, 2 ош қошиқ ўсимлик ёғи, 1 чой қошиқ сирка, кўкатлар, туз, майдаланган қалампир.\nТайёрланиши: 1. Гўштни тўртбурчак, пиёзни ҳалқалаб, булғор қалампирини сомонча, тузланган бодринг ва памидорни эса ярим ҳалқа шаклида тўғранг.\n2. Ҳамма тўғралган масаллиқларни аралаштириб, унга консерваланган фасол қўшинг.\n3. Саримсоқ пиёзни майдалаб, ўсимлик ёғи ва сиркага солиб, соус тайёрланг. Салатга соус қуйиб, ярим соатга музлаткичга қўйинг ва дастурхонга кўкатлар билан безаб тортинг. «Олтин товуқ» таоми\nЗарур масаллиқлар: 1 та ўртача катталикдаги товуқ, 100 гр. оқ нон, 2 та лимон, 2 бўлак саримсоқ пиёз, 1 боғ петрушка, 1 ош қошиқ асал, туз, мурч.\nТайёрланиши: 1. Товуқни ювиб, қоғоз салфетка билан қуритинг. 1 бўлак саримсоқ пиёзни товуқнинг ҳамма жойига суртиб чиқинг.\n2. Қолган саримсоқ пиёз ва петрушкани майдаланг. 1 та лимоннинг шарбати олиб, қобиғини майдаланг. Ноннинг юмшоқ жойини тўртбурчак шаклда тўғранг.\n3. Лимон қобиғи, тўғралган нон, майдаланган саримсоқ пиёзни лимон шарбатининг ярми билан аралаштириб, аралашмани товуқ ичига солинг.\n4. Қолган лимон шарбатини асал билан аралаштиринг. Товуқни 180 даражада қиздирилган газ печига қўйинг. 15 дақиқадан кейин асалли соусни суртинг ва яна 45 дақиқа давомида пиширинг. Дастурхонга кўкатлар ва лимон бўлаклари билан безаб тортинг.\nЗарур масаллиқлар: 250 гр. ун, 200 гр. шакар, 150 граммдан сариёғ, 100 граммдан майиз, майдаланган ёнғоқ ва бодом, 3 дона тухум, ярим чой қошиқ юмшатгич (разрыхлитель), 1 чой қошиқ долчин (корица), қанд упаси.\nТайёрланиши: 1. Майизни илиқ сувда ювиб, сувини яхшилаб силқитинг. Ёнғоқни майдаланг. Сариёғни шакар билан миксер ёрдамида аралаштиринг.\n2. Сариёғли аралашмага тухум, ун, юмшатгич, майиз, ёнғоқ ва долчин солиб, хамир қоринг.\n3. Тўғри тўртбурчак қолипга зар қоғоз (фольга) тўшаб, хамирни солинг-да, 180 даражада қиздирилган газ печига 40 дақиқага қўйинг. Пишгач, юзига майдаланган ёнғоқ, бодом мағзи ва қанд упаси сепинг.\nЗарур масаллиқлар: 400 гр. ун, 100 гр шакар, 100 мл. сут, 2 ош қошиқ сариёғ, 2 дона тухум, туз, хамиртуруш.\nҚайласига: 200 гр. творог, 1 дона тухум, 2 ош қошиқ шакар, 1 чой қошиқ ун, 50 гр. майиз, 3 ош қошиқ асал.\nЮзига суртиш учун 1 дона тухум. Тайёрланиши: 1. Хамиртурушни илиқ сутда ивитинг. Сутга шакар, тухум, ун ва туз солиб, аралаштиринг. Хона ҳароратида эритилган сариёғни ҳам солиб, хамир қоринг-да, икки соат тиндиринг. 2 соатдан кейин муштлаб, яна бир соат тиндиринг.\n2. Қайла тайёрлаш учун творогни шакар, тухум ва ун билан аралаштиринг. Илиқ сувда ивитилган майизни майдалаб, асалга солинг-да, 10 дақиқа паст оловда қайнатинг.\n3. Хамирни тенг ўн бўлакка бўлиб, зувала ясанг. Зувалаларга кулча шаклини бериб чиқинг. Кулчалар ичига аввал майизли асални, кейин ёнига айланасига творогли аралашмани солинг. Устини ёпиб, кулчаларни ярим соат тиндиринг. Юзига тухум сариғини суртиб, 180 даражада қиздирилган газ печига ярим соатга қўйинг.\n«Сув париси» таоми\nЗарур масаллиқлар: 200 гр. териси шилинган, қайнатилган балиқ гўшти, 2 та қайнатилган картошка, 1 та қайнатилган лавлаги, 3 та тузланган бодринг, 1 та олма, 2 дона қайнатилган тухум, майонез, туз.\nТайёрланиши: 1. Қайнатилган картошка, лавлаги ва олмани қирғичдан ўтказинг. Тухумни майдалаб, балиқ гўштини эса сомонча шаклида тўғранг. Масаллиқларга туз сепишни унутманг. 2. Катта ликопчага олдин картошкани иккита бир-бирига қараган балиқ шаклида жойлаштиринг. Майонез суртиб, тўғралган балиқ гўштини бир текис қилиб қўйиб чиқинг. Лавлаги, олма ва тухум аралашмасини қолган картошка қириндисини устма-уст навбати билан теринг. Ҳар бир қават устидан майонез суртинг.\n3. Тузланган бодрингни парраклаб, таомга балиқ тангачаларидек ёпиштиринг. Кўкпиёз ёки кўкатлардан қанотлари ва думини ясашингиз мумкин.\nЗарур масаллиқлар: 300 граммдан мол ва қўй гўшти, 250 гр. қайнатилган мол тили, 2 бош пиёз, 1 дона сабзи, 2 та тузланган бодринг, 8 та қуритилган қора олхўри, яримта лимон, 1 ош қошиқ томат қайласи, 1 ош қошиқ сариёғ, 1 та лавр барги, 8 дона қора мурч, туз. Тайёрланиши: 1. Қўй ва мол гўштига 1,5 литр совуқ сув солиб қайнатишга қўйинг. Кўпигини олиб ташлаб, қора мурч, арчилган сабзи ва пиёзни бутунича солинг. 1,5 соат давомида қайнатинг. Тайёр бўлишига 20 дақиқа қолганда лавр барги ва туз солинг.\nҚора олхўрини қайноқ сувда 20 дақиқа ивитиб қўйинг. Кейин сувини силкитиб, данагидан тозаланг.\nСариёғ қиздирилган товада ҳалқалаб тўғралган пиёзни 5 дақиқа қовуринг. Тузланган бодрингни сомонча шаклида тўғраб, томат пастаси билан бирга товага солинг. Аралаштириб турган ҳолда 3-4 дақиқа димланг.\nҚайнатилган гўшт ва тилни олиб, сомонча шаклида тўғранг-да, шўрвага қайтариб солинг. Қовурилган пиёз, бодринг, ивитилган олхўрини кетма-кет шўрвага ташлаб 5-7 дақиқа қайнатинг.\nЛимонни юпқа ҳалқалаб, пишган шўрвага солинг. Таомни сметана ва кўкатлар билан дастурхонга қўйинг. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Маҳсулот


Хорижда қозоқ тили тобора оммалашиб бормоқда - Номадлар,Турклар,Қозоқ одатлари ва анъаналари,Қозоғистон табиати\nХорижда қозоқ тили тобора оммалашиб бормоқда\n#қозоқ тили #давлат тили #қозоқ тили онлайн #Қозоғистон #Soyle kz\nОнлайн қозоқча, бепул ва ҳамма учун. Soyle.kz – Буюк Дашт мамлакати тилини ўрганиш учун ҳаммага очиқ бўлган дастлабки майдончалардан. Нафақат лингвистик қобилиятларни кенгайтирасиз, балки нотиқлик этикети ҳамда Қозоғистон миллий маданияти ҳамда анъаналарини ўрганасиз. Бугунги кунда сайт обуначилари сони 140 мингдан ошди, шу номдаги мобиль иловадан 70 минг одам фойдалана бошлади. Давлат тилини ривожлантириш жамғармаси директори Азат Шауеев айтишича, сайтнинг инглиз-лотин шакли яратилиши натижасида хориж мамлакатларида қозоқ тилига эътибор тобора ортмоқда.\nАЗАТ ШАУЕЕВ, ДАВЛАТ ТИЛИНИ РИВОЖЛАНТИРИШ ЖАМҒАРМАСИ ДИРЕКТОРИ:\n- Қозоғистондан кейин, албатта, Россия Федерацияси, кейин Украина, Америка, Европа, Скандинавия давлатлари – Швеция, Норвегия, ҳатто Африка қитъасидан бор. Атиги 2-3 дақиқада рўйхатдан ўтасиз, ҳар бир дарсга ярим соат, 40 дақиқа вақт кетади. Кунига ярим соатдан шуғуллансангиз, уч ой ичида гапира бошлашингиз аниқ. Бизда жуда кўп онлайн-лойиҳалар мавжуд, масалан, Қозоғистонда дастлабки қозоқча комикслар яратдик.\nШуни айтиш лозимки, барча материаллар аввало оғзаки нутқни ривожлантиришга йўналтирилган. Сайтда видеороликлар, аудиофайллар, фотокарточкалар, ўйин-қўшиқлар, грамматик топшириқлар ва справочниклар ҳам жойлаштирилган. Булар ҳаммаси материални тез ва осон ўзлаштиришга, демак, қозоқ тилида тезроқ гапириб кетишга ёрдам беради.\n«30 етакчи – мустақил шахслар авлоди»


09:46 / 28.11.2016 | Кудратилло | 2321\nАссалому алайкум! Фолбинга бориш ҳаром, чунки ғайбни фақат Аллоҳ билади. Лекин кўпинча фолбинга йўқолган нарсани топиш учун борилади. Албатта уларга бунда жинлар ёрдам беришади. Айтингчи бирор нарсани топиш учун фолбинга бориш мумкин эмасми? Йўқолган нарсани топиш бу ғайбни билиш эмаску. Уларга ёрдам бераётган жинларга Аллоҳ инсон қилаолмайдигон хусусиятни берган. Масалан тез ҳаракатланиш каби. Қуръонда жинлар ғайбни, инсон тақдирини билмайди дейилган, ўтган вақтда бўлган воқеаларни, йўқолган нарсалар турган ерни ҳам билаолмайди ҳам дейилганми? Бўлиб ўтган воқеани ёки йўқолган нарса турган жойни баъзи кучли мантиқий фикирлайдиган инсонлар ҳам атрофдаги нарсалар ҳолати ва бошқа далилларга асосланиб тўғри айтиб беришади, жинларга ундан ҳам онсон эмасми? Жавобингиз учун раҳмат.\nВа алайкум ассалом! Аллоҳ таоло инсонларни имтиҳон қилади. Имтиҳон ҳар кимда турлича бўлади. Сиз айтган нарсасини йўқотганларнинг иши ҳам бир имтиҳондир. Хоҳласалар Аллоҳ ва Унинг расулининг гапини олиб фолбинга бормасин ва жанатга эга бўлсин. Хоҳласа ўша арзимас нарсани деб Аллоҳ таоло қайтарган фолбинга бориб, дўзахни танласин. Шу ерда банда ихтиёрли. Валлоҳу аълам!\nҲозирги ривожланган студия\nИймон ва Ақида


Ҳаё нимадан пайдо бўлади? - Hidoyat.uz\nАсосий саҳифа Мақолалар Ҳаё нимадан пайдо бўлади?\nЧоп этилди Iyul 12, 2019 Ҳаё нимадан пайдо бўлади?da fikr bildirishni o'chirish\nҲаё иймон хислатидандир.\nҲаё Ислом гўзаллигидандир.\nҲаё Аллоҳ таолодан хижолат бўлиб, маъсиятни тарк этишдир.\nҲаё Аллоҳ таолони севиб, тоатга берилишдир.\nҲаё бандани бу дунё ва охират шармандалигидан узоқлаштиради.\nҲаё иймон шўъбаларининг аслидир.\nҲаё ўз эгасини виқорли қилади.\nҲаё анбиёлар, саҳобалар, тобеъинлар ва авлиёларнинг сифатидир.\nҲаё бандани Аллоҳ таолонинг ва одамларнинг муҳаббатига сазовор қилади.


11:41 / 24.03.2014 2392 pdf Ўқиш режими + -\nАллоҳ таолога чексиз ҳамду санолар бўлсин!\nОламларнинг сарвари Муҳаммад Мустафога салавот ва саломлар бўлсин!\nАллоҳ таоло ер юзини Ислом нури билан мунаввар қилганидан кейин Ҳақ субҳанаҳу ва таолонинг охирги ва мукаммал дини Ислом дунёни илм нурига тўлдирди. Илм бўлганда ҳам мукаммал маънодаги илм, инсоннинг икки дунё саодатига сабаб бўладиган илмга тўлдирди. Аллоҳ таоло мусулмон бўлишини ирода қилган турли халқлар аввал илм нима эканини билмай юрган бўлсалар ҳам мусулмон бўлганларидан кейин ҳақиқий илмга эга бўлдилар ва ўзларига насиб этган илмдан ўзлари ҳам тўлиқ фойдаланиб, ўзгаларни ҳам фойдалантирдилар.\nҲақ субҳанаҳу ва таолонинг иродаси билан Ислом тарқалган ҳудудлар ва халқларда илм ҳам тарқалиб борди. Мазкур халқларнинг илмдан олган насибаларининг миқдори Аллоҳ таоло уларга берган илмий қобилиятга қараб бўлди.\nАвваллари Мовароуннаҳр ва Хуросон деган номлар билан аталган, бизнинг бобокалонларимиз яшаб ўтган ҳудудларда яшовчи халқларга Аллоҳ таоло алоҳида илмий қобилият берганидан бўлса керак, бу ҳудудларда Ислом орқали илм ҳам жуда чуқур ва кенг тарқалди. Тезда Бухоро, Самарқанд, Насаф, Марв, Нисо, Урганч, Косон ва бошқа кўплаб шаҳар ва қишлоқлардан улуғ олимлар етишиб чиқа бошлади. Мазкур диёрларнинг халқлари Аллоҳ таолонинг охирги дини Исломни яхшилаб ўрганиб, бу динга оид илмларнинг пешқадамига айланиш билан бирга, Исломга амал қилиб, илм-фаннинг бошқа соҳаларида ҳам кўзга кўринган алломаларга айландилар.\nАста-секин илмий ҳаракатларга Аллоҳ таоло баракот бериб, дунё миқёсидаги катта илмий марказлар пайдо бўлди ва оламга татигулик илмий ишлар амалга оширилди. Ўша вақтларда етишиб чиққан олимларнинг сони ҳам, сифати ҳам зиёда бўлиб борди. Кейинроқ эса бизнинг бобокалонларимизга илм борасида мусулмон оламига етакчилик қилиш насиб этди.\nЎша даврда илмий марказлар, илмий тадқиқотлар, олимларнинг ва улар олиб борган илмий ишларнинг ҳамда улар таълиф этган асарларнинг тарихини ўрганиш ҳам йўлга қўйилган, бу борада кўплаб китоблар битилган. Муайян даврдаги илмий ҳаракатларни, олимларнинг ҳаёти ва илмий фаолиятини ўрганиш кейинги авлодлар учун ғоятда фойдали экани ҳаммага маълум. Шунинг учун ҳам шароитга қараб, бу ишга доимо турлича эътибор бериб келинган.\nАллоҳ таолога шукрлар бўлсинки, ҳозирги кунимизда бу хайрли ишга катта эътибор берилмоқда. Аждодларимизнинг илмий меросини, таниқли олимларнинг ҳаёти ва илмий фаолиятини ўрганиш ва у каби маълумотларни халқ оммасига етказиш борасида кўпгина ибратли ишлар амалга оширилмоқда. Ана ўша савобли ишга камина ходимингиз ҳам Ҳақ субҳанаҳу ва таолонинг ёрдами ила ўзининг ожизона ҳиссасини қўшиб келмоқда. Фурсат ва имкон бўлганда Самарқандда Амир Темур даврида яшаб, илмий фаолият олиб борган баъзи уламолар ҳақида кишиларимизга бир оз тўлиқроқ маълумот тақдим қилиш ниятимиз бор эди. Ўша вақт ва имкониятни Аллоҳ таоло 2013 йилнинг охири ва 2014 йилнинг аввалида ато қилди ва ушбу мавзу бўйича бир неча саҳифани қоралашни насиб этди. Эътиборингизга ушбу камтарона битикларни тақдим қилишга ижозат бергайсиз.\nТошкент. 2013 йил, 20 октябр\nҲижрий саккизинчи аср... Мўғулларнинг мусулмон оламига қилган босқинларининг яраси, улар олиб борган урушларнинг асорати, харобаси ва даҳшати ҳали битмаган бир давр. Бу ҳолат анча вақт давом этди.\nМўғуллар босқини натижасида барбод бўлган маданият, илм ва маърифат гулшанини қайта тиклаш осон кеч мади. Албатта, бундай улкан ишни амалга ошириш учун жуда катта куч, меҳнат ва имкониятлар сарф этилган. Айниқса, илмий йўналишда бутун дунё аҳамиятига эга бўлган алломаларнинг етишиб чиқишида ва оламшумул аҳамиятга эга бўлган асарлар битилишида катта жиддужаҳд, меҳнат ва матонат кўрсатилгани турган гап.\nСўнгра Ҳақ субҳанаҳу ва таоло мусулмонларга яхшиликни ирода қилди. Русия ва Туркистондаги кўплаб мўғуллар мусулмон бўлдилар. Бу ўзгариш мусулмон олами учун янги қувват бағишлади. Усмонийлар давлати кучга кирди. Ислом дини Болқон ярим оролига кириб борди. Салоҳиддин Айюбий раҳматуллоҳи алайҳи бошчилигидаги салибчилар мусулмонларнинг ерларидан қувиб чиқарилди. Шу асрнинг охирига келиб, Амир Темур Кўрагоний ўз салтанатини ўрнатди.\nШу билан бирга, ушбу асрдаги мазкур нотинчликлар, урушлар, қийинчиликларга қарамасдан, мусулмонлар ўз дини ва ақийдаларини асраб қолишга, илмий ва маданий тикланишга янгитдан бел боғлашга эришдилар.\nҲижрий саккизинчи, милодий ўн тўртинчи асрнинг тарихини синчиклаб ўрганадиган бўлсак, илмнинг турли йўналишлари бўйича кўплаб мусулмон уламолар етишиб чиққанини кўриш мумкин. Бу эса ўз навбатида ўша даврдаги ҳаётнинг турли қийинчиликларига қарамай, мусулмон оламида турли соҳаларга оид илмлар бўйича катта ютуқларга эришилганини кўрсатади.\nАмир Темурнинг Мовароуннаҳр ҳукмдори деб эътироф этилиши бу диёр учун, хусусан, унинг пойтахти бўлмиш Самарқанд тарихи учун янги саҳифа очиб берди. Темур ва темурийлар ҳукмронлиги даврида Самарқанд давлат пойтахти сифатида XIV асрнинг охирлари ва XV асрда Шарқнинг энг гўзал шаҳрига, Марказий Осиёнинг йирик иқтисодий, сиёсий, маданий марказига айланди. Бу даврда Самарқандда ўнлаб бинолар, унинг ғарбий қисмида эса шаҳар қалъаси барпо этилди. Қалъанинг ичида Кўксарой ва Бўстонсарой қасрлари, ҳунармандчилик устахоналари, савдо расталари, карвонсаройлар, ҳаммомлар, шифохоналар ва бошқа маданий-маиший бинолар қурилди. Амир ва амирзодалар қалъадан ташқари Боғи Нақши Жаҳон, Боғи Биҳишт, Боғи Дилкушо, Боғи Шамол, Боғи Майдон, Боғи Зоғон, Боғи Нав, Боғи Феруза, Давлатобод, Боғи Баланд каби гўзал боғларни бунёд этдилар. Шаҳар ичкариси ва ташқарисида Бибихоним Жомеъ масжиди, Гўри Амир мақбараси, Шоҳи Зинда мажмуаси, Улуғбек мадраса ва расадхонаси каби кўплаб машҳур меъморий обидалар яратилди. Самарқанд ўз замонасининг йирик илмий марказларидан бирига айланди.\nАмир Темур илм-фан, маънавият аҳлига алоҳида эътибор ва меҳрибонлик кўрсатиб, жамиятнинг маданий ҳаётида улардан фойдаланишга интилар эди. Тарихчи Ибн Арабшоҳ ёзганидек, «Темур олимларга меҳрибон, саййиду шарифларни ўзига яқин тутар эди. Уламо ва фузалога тўла иззат-ҳурмат кўрсатиб, уларни ҳар қандай одамдан тамом муқаддам кўрарди. Уларнинг ҳар бирини ўз мартабасига қўйиб, иззату икромини изҳор қиларди».\nАмир Темурнинг илм-фаннинг риёзиёт, ҳандаса, меъморчилик, фалакиёт, адабиёт, тарих, мусиқа каби соҳалари равнақига қўшган ҳиссасига катта эътибор берган француз олими Лянглэ унинг соҳиби ҳунарлар билан қилган суҳбатлари ҳақида шундай ёзади:\n«Темур олимларга серилтифот эди. Билимдон кишиларни қадрлар, агар улар софдил бўлса, алоҳида ишонч билдирарди. У тарихчилар, файласуфлар, шунингдек, илм-фан, идора ва бошқа ишларда истеъдодли бўлган барча кишилар билан суҳбатлашиш учун кўпинча тахтдан тушиб, уларнинг ёнига келарди. Чунки Темур асосий эътиборни ушбу соҳа вакилларига ғамхўрлик килишга қаратарди».\nАмир Темур даврида Азудуддин Ийжий, Алломаи Саъдуддин Тафтазоний, Саййид Шариф Журжоний, имом Муҳаммад ибн Жазарий, Қозизода Румий, Ғиёсиддин Жамшид, Али Қушчи каби олимлар бутун дунёда шуҳрат топдилар. Шунингдек, уламолардан Мавлоно Абдулжаббор Хоразмий, Мавлоно Шамсуддин Мунший, Мавлоно Абдуллоҳ Лисон, Мавлоно Бадриддин Аҳмад, Мавлоно Нуъмониддин Хоразмий, Хожа Афзал, Мавлоно Алоуддин Коший, Жалол Хокийлар ҳам ўша даврнинг кўзга кўринган олимларидан бўлдилар.\nУлуғбек бошчилигидаги Самарқанд илмий мактабининг маҳсули бўлган «Зижи жадиди Кўрагоний» асарида келтирилган астрономик, математик мушоҳадалар ва фактлар ўзининг аниқлиги билан ҳамон дунёни ҳайратга солмоқда. Жаҳон мумтоз адабиётининг йирик намоёндалари Абдураҳмон Жомий ва Алишер Навоийлар ҳам ўша даврда Самарқандда таълим олганлар.\nМазкур олимлар ичидан исломий илмларнинг вакилларига бўлган эътибор алоҳида аҳамият касб этар эди. Шунинг учун ҳам ўша даврда ерлик уламолардан ташқари, бошқа мусулмон ўлкалардан ташриф буюрган уламолар ҳам Самарқандда ўзларининг илмий ҳаракатлари учун муносиб марказ топган эдилар. Самарқандда, Амир Темурнинг ҳузурида илмий изланишлар олиб бориш учун, илмни ривожлантириш, турли шогирдлар тарбиялаб етиштириш ва китоблар битиб, асарлар қолдириш учун уламоларга барча имкониятлар мавжуд эди.\nАмир Темур уламоларга алоҳида ҳурмат ва эҳтиром кўрсатар ва уларга кўплаб яхшиликлар қилар эди. Жумладан, «Азарур риёз фий ахбори қози Иёз» китобида ёзилишича, Амир Темур Шомга борганида Маждуддин Абу Тоҳир Муҳаммад ибн Яъқуб ибн Муҳаммад Шерозий Ферузободийга беш минг динор ҳадя берган экан.\n«Кашфуз зунун» ва «Абжадул улум» китобларида қайд этилишича, Қози Абдурроҳман ибн Муҳаммад ибн Халдун ҳақидаги маълумотларда жумладан қуйидагилар ёзлиган: «У Темур воқеасида Ҳалабда қози эди. Бас, унинг қўлига тушди. Кейин у билан бирга юрар, сафарларга чиқар эди. Бир куни унга: «Менинг катта тарих китобим бор. Унда барча воқеаларни жамлаганман. Уни Мисрда қолдирган эдим. Анави жиннининг қўлига тушиб қолмаса эди», деди Бақуққа ишора қилиб. Шунда Амир Темур: «Бу ишни тузатиб, китобни қутқариб олишнинг иложи борми?» деди. Бас, Ибн Халдун ундан Мисрга қайтиб, китобни олиб келишга изн сўради. У изн берди. Эҳтимол, ўша китоб «Ал-Ибар ва девонил мубтада вал-хабар. Фии аййаамил-араб, вар-Руми валБарбар» номли китоб бўлса керак. Ўша китобнинг учдан бири «Муқаддима» номи билан машҳур бўлди».\nАгар ушбу маълумот тўғри бўлса, Амир Темур Аллома Ибн Халдуннинг жамиятшунослик илмига асос солиб, дунёга танилишига катта ҳисса қўшган бўлади.\nУшбу ва яна бу ерда айтилмаган бошқа сабаблар юзасидан ўша даврда ўтган алломаларимизнинг ҳаётлари ва илмий ҳаракатларини яхшилаб ўрганишимиз лозимдир. Бу ўрганиш тарихимизни, маданиятимизни, илмий ҳаракатимизни, динимиз тарихини, уламоларимизнинг тарихини ва бошқа ўзимизга керак бўлган маълумотларни ўрганишимизга сабаб бўлади.\nАмир Темурнинг Самарқандда ҳокимлик қилган даврини ва унда етишиб чиққан уламоларнинг ҳаёти ва илмий асарларини ўрганиш ва кўпчиликни улар билан таништириш улкан аҳамият касб этади. Келгуси сатрларда ўша даврда кўзга кўринган олимлардан бўлиб танилиб, шуҳрат қозонган учта аллома ҳақида баъзи маълумотларни эътиборингизга тақдим қилмоқчимиз.\nУларнинг биринчилари Аллома Саъдуддин Масъуд ибн Умар ибн Абдуллоҳ Тафтазонийдир.\nУларнинг иккинчилари Имом Фозил Аллома Саййид Шариф Абулҳасан Али ибн Муҳаммад ибн Али Журжоний Ҳусайнийдир.\nУларнинг учинчилари Имом Муҳаммад ибн Муҳаммад ибн Муҳаммад ибн Алий ибн Юсуф ал-Жазарий ал-Умарий ад-Дамашқий аш-Шерозийдир.\n11:35 / 24.03.2014 3278\n11:43 / 24.03.2014 2209\n2520 18:00 / 03.01.2011\n3449 11:27 / 24.03.2013\n2114 18:08 / 22.03.2011


«Барселона» Неймарнинг Олимпиадада иштирок этиши масаласида расман аниқлик киритди\n«Барселона» клуби расмий сайтида Бразилия футбол конфедерацияси (СBF) билан Неймарнинг Бразилия терма жамоасидаги иштироки борасида келишувга эришилгани ҳақида маълум қилинди. Унга кўра, Неймар ёзда бўладиган икки йирик мусобақадан фақат бирида иштирок этадиган бўлди.\nМаълум қилинишича, 24 ёшли ҳужумчи Америка кубоги мусобақасини ўтказиб юборади. Бу мусобақа 3 июндан то 26 июнга қадар АҚШда бўлиб ўтиши кўзда тутилган. Неймар бу мусобақадан воз кечган ва ўз ватани Бразилияда бўладиган Олимпиада ўйинларида иштирок этишни маъқул кўрган. Ушбу мусобақа Рио-де-Жанейрода 3-21 август саналарида бўлиб ўтади.\n«Барселона» ўз хабарида ушбу келишув учун Бразилия футбол конфедерациясига ва унинг раҳбари Марко Поло Дел Нерога миннатдорчилик билдиради.\nАввалроқ, футболчининг ўзи терма жамоаси билан 2 турнирда ҳам иштирок этишни истаётгани, лекин жамоа раҳбарияти бунга қарши чиққани маълум қилинганди. Кейинроқ, «Барселона» бош мураббийи Луис Энрике футболчини Олимпиадага қўйиб юборишга рози бўлгани ҳақида хабар берилганди. Қайд этиш керакки, ушбу мутахассиснинг ўзи ҳам Барселона-1992 Олимпиадасида иштирок этиб, олтин медалга га бўлган эди.\nФИФА регламентига кўра, «Барселона» Неймарни терма жамоаси сўраса, қўйиб юбориши керак. Лекин, Олимпиада ўйинларига юбормасликка ҳақли.\nЭслатиб ўтамиз, терма жамоалар Олимпиада мусобақаларида 23 ёшда юқори бўлган 3 нафар футболчи билан қатнашишларига рухсат тилган. Бразилия ўз тарихида Олимпиаданинг футбол мусобақасида ҳеч қачон ғолиб чиқмаган. Жамоа 1984, 1988 ва 2012 йилларда финалга чиққан, лекин уч сафар ҳам Франция, СССР ва Мексика вакилларига мағлуб бўлишган. Бразилияликлар шунингдек 1996 ва 2008 йилларда ўтказилган Олимпиада ўйинларида бронза медалларга эга бўлган.\n«Барселона» Неймарни Олимпиада ўйинларига қўйиб юбормоқчи эмас


Қирғизистонда мухолифат фаоли ҳибсга олинди\n23 январ 2018, Тошкент вақти: 01:26\nҚирғизистонда парламентнинг собиқ депутати, ҳозир эса мухолифат фаоли бўлган Дастан Сариғулов қўлга олинди. Ёши 70 ни қоралаган мухолифатчи айни пайтда Қирғизистон Миллий хавфсизлик давлат қўмитасига қарашли вақтинча сақлаш ҳибсхонасида тутиб турилибди.\nМиллий хавфсизлик қўмитаси маълумотига кўра, Сариғулов ҳокимиятни куч билан эгаллаб олишга ҳозирлик кўрганликда айбланаётган қатор шахсларга оид жиноят иши тергови доирасида янги ҳолатлар аниқланиши муносабати билан ушланган. Аввалроқ бу иш бўйича мухолифатчилар Бектур Асанов, Қубаничбек Қадиров ва Эрнест Қарибеков ҳибсга олингандилар.\nДастан Сариғуловга коррупция бўйича айблов ҳам қўйилиши мумкин. Озодликнинг қирғиз хизматига кўра, Қирғизистон Миллий хавфсизлик давлат қўмитаси тергов бошқармаси “Қумтор” лойиҳаси бўйича жиноят иши доирасида “Камеко”, “Қумтор Оперейтинг”, “Қумтор голд”, “Центерра Голд” ширкатлари собиқ президенти Леонард Хоменюкнинг аризасини кўриб чиқаяпти. Унда аризачи “Қумтор” лойиҳасини амалга ошириш бўйича ишларни 1992-1999 йиллар оралиғида Қирғизистон томонидан бошқарган “Қирғизолтин” компанияси собиқ президенти Дастан Сариғулов фаолиятидаги коррупция фактлари юзасидан кўрсатма берган.


Пора билан ушланган ҳоким ҳибсга олинди\n13.07.2018 21:36 0 522\nСамарқанд вилояти ҳокими лавозимида ишлаган Туробжон Жўраев ва унинг қўл остидаги бир гуруҳ ходимларнинг жиноятлари фош этилди. Ҳоким мансаб ваколатини суиистеъмол қилиб, жиноий ҳаракатларни амалга оширган. Бу ҳақда «Ўзбекистон 24» телеканалида намойиш этилган лавҳада хабар берилди.\n«У ўз манфаатлари учун бутун бошли вертикал порахўрлик тизимини яратиб, маҳаллийчиликка йўл қўйган, таъмагирлик йўли билан пул маблағларини ўзлаштирган. Тергов давомида Жўраев ҳеч нимани рад этмади», — дейилади хабарда.\nУшбу жиноятларнинг иштирокчилари сифатида, шунингдек, Самарқанд вилояти ҳокимининг саноатни ривожлантириш, капитал қурилиш, коммуникация ва коммунал хўжалик масалалари бўйича ўринбосари Ўткир Абдуллаев, қурилиш бўйича мутахассис Баҳодир Хўжақулов ва ҳоким ёрдамчиси Ботир Хўжақулов ҳам ҳибсга олинган.\nҲокимиятда кўп квартирали уйларни қуришга рухсат бериш ва тадбиркорларга турар жой объектлар қурилиши учун ер майдонларини ажратишда катта миқдорда пора олиш тизими йўлга қўйилган.\nАйбланувчилар эҳтиёт чораси сифатида ҳибсга олинган.\nпорахўрлик Туробжон Жўраев ҳоким


Тошкентда барпо этилаётган “Ғалаба боғи” нинг концепцияси билан танишинг!\nБизнес / Энг-энг / Биласизми? / Юртимизда\nБеларусь Республикаси Иккинчи жаҳон уруши давлат музейи ходимлари Тошкентга ташриф буюрди. Ташриф давомида меҳмонлар учун Қуролли Кучлар давлат музейида семинар учрашув бўлиб ўтди. Бу ҳақда Мудофаа вазирлиги Ахборот ва оммавий коммуникациялар департаменти хабар бермоқда.\nМазкур учрашув Олмазор туманидаги генерал Собир Раҳимов ҳайкали ўрнатилган хиёбонда Иккинчи жаҳон урушидаги ғалабанинг 75 йиллигига бағишлаб бошланган «Ғалаба боғи»ни барпо этиш бўйича олиб борилаётган ишлар тўғрисида фикр алмашиш мақсадида ўтказилди.\nЭслатиб ўтамиз, Президент Шавкат Мирзиёев жорий йилнинг 25 июнь куни мазкур ҳудудда бўлиб, «Ғалаба боғи» қурилиши бўйича топшириқлар берган эди. Ушбу топшириқ асосида боғ концепцияси ишлаб чиқилган.\nКонцепцияни ишлаб чиқишда Вазирлар Маҳкамаси, Мудофаа, Ташқи ишлар, Ички ишлар, Маданият вазирликлари, Давлат хавфсизлик хизмати, Республика Маънавият ва маърифат маркази, Ўзбекистон фанлар академияси, Президент ҳузуридаги Давлат бошқаруви академияси ва Ўзбекистон Бадиий академиясининг таклиф ҳамда тавсияларидан ҳам фойдаланилди.\n«Ғалаба боғи»нинг концепцияси билан яқиндан танишиш жараёнида беларуслик мутахассисларга шу кунга қадар қилинган ишлар, шунингдек, амалга оширилиши режалаштирилган қурилишлар бўйича ҳам батафсил маълумот берилди. Ўз навбатида улар ҳам боғнинг барчага бирдек қулайлик яратиши учун ўз таклиф ва мулоҳазалари билан бўлишди.\nТаъкидлаш керакки, боғ ҳудудида «Шон-шараф» музейи ҳам бунёд этилмоқда. У ердан Иккинчи жаҳон урушида жасорат кўрсатган ўзбекистонликлар ҳақидаги маълумотлар (видео, газета, суратлар ва ҳ. к) ўрин олади.\n— «Ғалаба боғи» концепциясини яратиш вақтида бир қатор хориж давлатларининг шу турдаги боғлари, сквер ва компексларининг лойиҳалари ўрганиб чиқилди. Ишончимиз комилки, боғ нафақат ҳамюртларимиз, балки туристлар учун ҳам диққатга сазовор масканга айланади, — дейди Мудофаа вазирининг ўринбосари генерал-майор Азизбек Икрамов.\nКиритилди: 21:19 19.11.2019. Ўқилди: 1852 марта. Фикрлар сони: 0 та.\nМаҳмудхўжа Беҳбудий ҳақида фильм суратга олинмоқда...